Lilja Rafney Magnúsdóttir , þingkona Vinstri grænna , sagði efnahagstöðu í landinu vera góða og að uppbygging heilbrigðiskerfis sé í fullum gangi . Þetta tók hún fram í eldhúsdagsumræðum á Alþingi . „ Stóraukið fjármagn hefur verið lagt í opinberar fjárfestingar sem skilar sér í innviðauppbyggingu um allt land . ” „ Fyrir þinginu liggur metnaðarfull heilbrigðisstefna til ársins 2030 . ” Lilja segir jöfnuð aukinn með lægri greiðsluþáttöku sjúklinga . Hún benti á að komugjald aldraðra og öryrkja hefur verið felld niður . Þá hafi framlag til tannlækninga aldraðra og öryrkja einnig verið stóraukin . „ Ég efast um að á öðrum tíma hafi verið jafn metnaðarfull uppbygging í heilbrigðismálum og nú er í tíð ríkisstjórnar Katrínar Jakobsdóttur . ” Lilja sagði ríkisstjórnina vinna að metnaðarfullri samgönguáætlun og þegar lagt aukið fjármagn samgöngur . Það muni leiða til aukins öryggis í umferðinni . Þá nefndi hún Dýrafjarðargöngin sem mikilvægan áfanga í uppbyggingu landsbyggðar . „ Góðar samgöngur skipta sköpum fyrir eflingu byggða um allt land og uppbyggingu atvinnulífs , aðgengi að menntun og þjónustu og trú fólks á framtíðina í sinni heimabyggð . “